Hoe die doop ons help om saam met Jesus te leef
Tinus van Zyl en Lezjé van Zyl
Ons weet nie altyd hoe om die doop en die betekenis daarvan vir ons jong kinders te verduidelik nie. Deur die ses avonture wat Lisa en Timmy beleef, ontdek laerskool-leerders prakties wat die doop vir hulle in hulle lewe beteken. Hulle leer ook hoe hulle doop hulle help om elke dag saam met en vir Jesus te leef.
ŉ Bybelvers om te onthou
ŉ Gebed om te bid
’n Storieboek wat die betekenis van die doop vir kinders op ŉ prettige manier verduidelik sodat hulle dit sal onthou.
Praktiese leiding vir kinders oor hoe hulle vanuit hulle doop elke dag vir Jesus kan leef.
Hierdie boek oor die doop vir kinders sluit aan by Bybel-Media se reeks van drie doopboeke vir volwassenes: Ontvang wat vir jou gegee is; Ontvang wat vir jou gegee is: 40-dae-program, en Ontvang wat vir jou gegee is: Kleingroepgids.
Kleuterpret-pakket soos gesien op KYKnet se Kleuterzone
Posted on June 3, 2015 June 4, 2015 by vrystellings
Kinderpret Speelleer-aktiwiteitsboek oor die Ou Testament
My Bybelmense-inkleurboek is ŉ prettige manier om kleuters en kinders aan 49 belangrike mense in die Bybel bekend te stel. Sonder dat hulle dit besef, leer ken hulle die name en identiteit van Bybelmense wat ŉ belangrike rol in die Christelike geloof speel. Hierdie inkleurboek bevat 48 inkleurprente van Bybelmense en een van Jesus. By elke prent verskyn die betrokke Bybelmens se naam, ŉ kort beskrywing van hom of haar en ŉ gepaste Bybelgedeelte. Dan stel die mense hulleself aan die kinders bekend deur meer oor hulle lewe te vertel. Hierdie inkleurboek kan as ŉ interaktiewe Kinderbybel of (vir ouer kinders) as ŉ selfleesboek gebruik word.
Siegfried Louw is predikant, musikant en spelterapeut. Hy fokus veral op kreatiwiteit in
kinderbediening. Sy twee kinders is sy eerlikste kritici.
Posted on May 13, 2015 May 13, 2015 by vrystellings
ŉ Uitnodiging tot ŉ geloofsreis in ŉ tyd van twyfel en verwarring
Deur sy geloofsreis met sy lesers te deel, motiveer hy almal wat vandag voel hulle geloof word bedreig: Dink na oor jou geloofsreis tot hier, en waag dit dan om vas te staan in die vryheid waarmee Christus jou vrygemaak het.
Posted on May 13, 2015 by vrystellings
Die verhaal van wetenskap en mistieke geloof
ToekomsVenster – saam met Jannie Pelser.
Posted on March 26, 2015 by vrystellings
45 dagreise na heelheid
Skrywer: Annes Nel
Organiseerder van ToekomsVenster: Jannie Pelser
Bitter min mense kom ongeskonde van die lewe af. Om stukkend te wees diskwalifiseer jou nie vir die lewe nie, maar dit sou dwaas wees om jou gebrokenheid te ontken.
In hierdie stiltetydgids nooi Annes Nel jou uit om jou persoonlike reis na heelheid enduit te loop. Soms is hierdie reis ongemaklik en selfs seer, maar die vrug daarvan is oorvloedig. Want God verstaan stukkende mense. By Hom is daar genesing beskikbaar.
Another best seller by well-known and acclaimed academic author, Prof Malan Nel
Posted on March 2, 2015 by vrystellings
Sien jouself soos God jou sien
40 Genade-geskenke van God aan jou
Hierdie boek help jou om elke dag met nuwe oë na jou lewe te kyk. Én dit gee jou ŉ kykie op God se glimlag oor jou.
In dié saamgeselsgids gee Ewald van Rensburg vir jou ŉ verrassingspakkie oor wie jy in Christus is. Maak jou veelkleurige geskenk oop en ontdek:
God het eerste na jou uitgereik.
Jy is vir God baie spesiaal.
God gee baie om wat van jou word.
Jy as mens het baie waarde in God se oë. Goeie genade, jy is spesiaal! het reeds in 2002 verskyn. Toe so baie mense oor die land heen navraag oor die boek gedoen het, het die skrywer weer na die inhoud gekyk. In die proses het hy ses nuwe hoofstukke bygeskryf.
By die meeste hoofstukke het hy ook splinternuwe inhoud bygewerk. Sy gebed is dat hierdie boek nog baie mense se lewe sal aanraak sodat hulle hulleself as baie spesiaal deur God se sagte oë sal ervaar.
Jong teoloë praat saam … oor God, gemeentes en geloof
In hierdie boek tree jong teoloë vanuit die rykdom van die Christelike tradisie met hedendaagse geloofs- en lewensvrae in gesprek.
Dié groep jong teoloë, wat aan verskeie teologiese fakulteite in Suid-Afrika afgestudeer het, deel deur hulle bydraes die vrug van hulle groei en ontwikkeling in die teologie met die breër kerklike publiek.
Die bydraes is georden in drie teologiese bundels – bronne, geloofsoortuigings en gebruike – en neem die leser in ’n voëlvlug oor die kontoere van die 21ste-eeuse teologiese landskap.
Die bydraes sal verdere gesprek aanmoedig omdat dit fokus op sake wat tans sentraal staan in kerklike en publieke debatte in plaaslike en internasionale kontekste.
Om in die wêreld kerk te wees
ŉ 23-weke-Bybelstudie vir groepe en individue
23 studies oor wat ons as gelowiges kan leer uit die leiding wat Paulus vir die Korintiërs gegee het te midde van hulle moeilike omstandighede en spesifieke probleme.
Praktiese raad oor hoe om as Christene te leef in ŉ wêreld wat God nie ken nie.
Thom is predikant van die NG gemeente Toringkerk in die Paarl, waar hy verantwoordelik is vir die kleingroepbediening van die gemeente. Hy is getroud met Elmien, ’n orrelis en musiekonderwyser. Hulle het drie dogters. Jaco het al verskeie Bybelstudieboeke die lig laat sien, en skryf verder veral Bybelse romans.
Posted in Nuwe Vrystellings	Tagged laai media pakket